Sérstaklega er bent á tvö ný viðmið sem bættust við í síðustu endurskoðun og fjalla um kolefnisspor . Það er samfélagsleg skylda okkar sem störfum í ferðaþjónustu að sýna ábyrgð og finna leiðir til að draga úr losun gróðurhúsalofttegunda eins og frekast er kostur . Fyrsta skrefið er að byrja að mæla kolefnissporið sem hlýst af starfseminni og í kjölfarið að setja raunhæf markmið hvernig draga megi úr og bæta fyrir losun , með nýrri og breyttri hugsun og markvissum aðgerðum . Þá þarf að skila inn grænu bókhaldi fyrirtækisins hvað varðar mælingar , skráningu og vöktun á orkunotkun og úrgangi ef stefnt er að silfur - eða gullmerki . Bent er á að þetta verkfæri er fyrst og fremst hugsað fyrir minni fyrirtæki . Stærri fyrirtækjum er bent á að kynna sér aðrar lausnir en til dæmis eru til fyrirtæki sem bjóða upp á ýmsar hugbúnaðalausnir fyrir umhverfisbókhald til dæmis Klappir . Til að umhverfisbókhaldið teljist marktækt er mikilvægt að fylla vandlega út í alla viðeigandi reiti og gefa skýringar á frávikum ef einhver eru . Ekki telst marktækt ef einungis eru gefnar upp heildartölur fyrir notkun .